
З А П О В Е Д
					      № 903/25.08.2026

На основание чл. 247 от Закона за горите (ЗГ) и Протокол № 19 от 18.08.2026 г. на комисията, назначена със Заповед № 659 от 23.06.2026 г. на изпълнителния директор на Изпълнителна агенция по горите (ИАГ),

Н А Р Е Ж Д А М:
	1. Отписвам от публичния регистър по чл. 241 от ЗГ „ЩЕРЕВ – 4“ ЕТ с ЕИК 040477582 и седалище: гр. Казанлък ж-к Изток, бл. 3, вх. В, ет. 4, ап. 58.
	2. Обявявам за невалидно Удостоверение № 4514/19.12.2012 г., ведно с всички права, произтичащи от него.
Мотиви: Съгласно разпоредбата на чл. 247 от Закона за горите (ЗГ) търговците, вписани в регистъра по чл. 241, ал. 1 от същия закон, са длъжни да уведомяват Изпълнителна агенция по горите за всички промени във вписаните обстоятелства по чл. 242 от ЗГ в 14-дневен срок от настъпването им, като при неизпълнение на задължението търговецът се отписва от регистъра.
	При направена от Изпълнителна агенция по горите проверка в търговския регистър на Агенцията по вписванията се установи, че от 08.01.2010 г. е вписана промяна в принадлежността на фирмата т.е. вписано е прехвърляне на търговското предприятие, при което „ЩЕРЕВ-4“ ЕТ/„ЩЕРЕВ-4-ХРИСТО ЩЕРЕВ“ ЕТ с ЕИК 040477582 е вписан като отчуждител, а „ОМЕГА–05“ ЕООД с ЕИК 123702960 като правоприемник. Посоченото прехвърляне представлява промяна в обстоятелствата, подлежащи на вписване в публичния регистър по чл. 241 от Закона за горите. За настъпилата промяна ИАГ не е уведомена в законоустановения срок, в нарушение на разпоредбата на чл. 247 от ЗГ.	
	При извършена проверка в публичния регистър по чл. 241, ал. 1 от ЗГ се установи, че търговецът „ОМЕГА–05“ ЕООД е вписан в регистъра и притежава валидно Удостоверение № 4515/19.12.2012 г. за извършване на дейности в горски територии, с вписан в него регистриран лесовъд ХДЩ, притежаващ Удостоверение за регистрация № 8604 от 19.12.2012 г. – собственик на ОМЕГА–05“ ЕООД и „ЩЕРЕВ-4“ ЕТ/„ЩЕРЕВ-4-ХРИСТО ЩЕРЕВ“ ЕТ.
	Към 24.08.2026 г. в ИАГ няма постъпило уведомление за настъпилите промени в обстоятелствата по регистрацията на търговеца и/или заявление за вписване на промяна на вписани обстоятелства по регистрацията на търговеца „ЩЕРЕВ-4“ ЕТ/„ЩЕРЕВ-4-ХРИСТО ЩЕРЕВ“ ЕТ в публичния регистър по чл. 241 от Закона за горите.
Предвид горепосоченото, на основание чл. 247 от Закона за горите, търговецът „ЩЕРЕВ-4“ ЕТ/„ЩЕРЕВ-4-ХРИСТО ЩЕРЕВ“ ЕТ с ЕИК 040477582, следва да бъде отписан от публичния регистър по чл. 241, ал. 1 от ЗГ.
3. Настоящата заповед да се сведе до знанието на „ЩЕРЕВ-4“ ЕТ/„ЩЕРЕВ-4-ХРИСТО ЩЕРЕВ“ ЕТ, а след влизането й в законна сила, да се изпрати на директорите на регионалните дирекции по горите и на държавните предприятия по чл. 163 от Закона за горите за сведение и изпълнение, и да се публикува на интернет страницата на ИАГ, при спазване на Закона за защита на личните данни /ЗЗЛД/.
4. Заповедта може да се обжалва в 14-дневен срок от съобщаването й чрез изпълнителния директор на Изпълнителна агенция по горите пред министъра на земеделието и храните или пред съответния административен съд по реда на Административнопроцесуалния кодекс.
Контрол по изпълнението на заповедта възлагам на инж. РР – зам.-изпълнителен директор на Изпълнителна агенция по горите.

